# Fernando Arrabal

| Fernando Arrabal |
| --- |
|   Irudi gehiago |
| Bizitza |
| Jaiotzako izen-deiturak | Fernando Arrabal Terán |
| Jaiotza | Melilla, 1932ko abuztuaren 11 (93 urte) |
| Herrialdea |  Espainia  Frantzia |
| Bizilekua | Paris |
| Lehen hizkuntza | gaztelania |
| Hezkuntza |
| Heziketa | Bartzelonako Unibertsitatea |
| Hizkuntzak | gaztelania frantsesa |
| Jarduerak |
| Jarduerak | gidoilaria, film-zuzendaria, aktorea, antzerkigilea, olerkaria, eleberrigilea, idazlea eta margolaria |
|
Parte-hartzailea
* Documenta 6 (en)
 |
| Enplegatzailea(k) | L'Express (en)  |
| Lan nabarmenak |
ikusi
* *Q5968271  Carta al General Franco (en)  El entierro de la sardina (en)*
 |
| Jasotako sariak |
ikusi
* Ohorezko Legioko zalduna  (2005eko uztailaren 13a) Nadal saria  (1982) Mariano de Cavia' Price Saiakeraren Espasa Saria  (1994) : ezezaguna Arte Ederretako Merituaren Urrezko Domina  (1987)  Alfontso X.a Jakitunaren Ordenako Gurutze Handia  (2019) Grand prix du livre d'histoire de la Société des gens de lettres  (1996) Espainiako Antzerki Sari Nazionala  (2001) Grand prix du théâtre  (1993)  Elisabet Katolikoaren Ordenaren lepokoa  (2025) Annual award ACFK : Association of Czech Film Clubs (en)   (2005) Espainiako Drama Literaturaren Sari Nazionala  (2003) : Carta de amor ("como un suplicio chino"): monólogo inédito para una actriz ; --Y pusieron esposas a las flores (en)
 |
| Kidetza | College of 'Pataphysics (en)  |
| Genero artistikoa | dramaturgia |
|

---

 |
| arrabalfernando.com |
|

---

    |

**Fernando Arrabal Teran** (Melilla, Espainia, 1932ko abuztuaren 11) espainiar idazle eta zinegilea da, batez ere bere antzezlanengatik ezaguna, 1955etik Frantzian erbesteraturik bizi dena. Gaztelaniaz idazten du, nahiz eta lan asko frantsesez lehen aldiz argitaratuak izan. Bai bere lanetan eta bai bere agertze publikoetan estetika adeigabea lantzen du.

## Bizitza

Ciudad Rodrigon (Salamancako probintzia) ikasi zuen idazten eta irakurtzen, hamar urte zituela talentu apartekoen sari nazionala lortu zuen eta Madriden egin zituen unibertsitate ikasketak.

Haurra zela, bere aitaren desagerketa misteriotsua sufritu zuen: hiltzera zigortua zegoela ihes egin zuen honek. Trauma hau dela eta, Vicente Aleixandrek idatzi zuen bezala, *Arrabalek transmititzen duen jakintza bere artearen materia beran dagoen argi moralak tindatzen du*.

Zazpi film zuzendu ditu. Hamalau eleberri eta hainbat olerki liburu eta saiakera argitaratu ditu. Bere lana hizkuntza askoetara itzulita izan da. Bere *Eskutitza Franco jeneralarentzat*, diktadorea oraindik bizirik zegoela argitaratua, oihartzun ikaragarria izan zuen. Alejandro Jodorowski eta Roland Toporekin, 1963an *Panique* taldea sortu zuen.

1997an bere antzerki lan guztien bilduma argitaratu zen, bi liburukitan. Prosari dagokionez, 1996an *Carta a José María Aznar* argitaratu zuen eta 1997an *Un esclavo llamado Cervantes*. 1998an *Ceremonia por un teniente abandonado* eleberria argitaratu zuen; bertan, fikzioa eta errealitatea nahasiz, bere aitaren biografia egiten du, Fernado Arrabal tenientea. 2000. urtearen hasieran hurrengo eleberria kaleratu zuen, *Levitación*, mistiszismo eta erotismoa nahasten dituen bakarrizketa.

## Erreferentziak

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2015/3/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak